Arutelu:Ersa keel

message: Ersa keele kõnelejate arvuks on artiklis 0,5 miljonit inimest. Artiklis mokša keel on kõnelejate arvuks 0,5 miljonit. Seega siis ühtekokku 1,0 miljonit inimest. Nüüd avaldati Venemaa 2021 aasta rahvaloenduse andmed. Mordva keelt valdab 220 090 inimest, ersa-morva keelt 40045 ja mokša-mordva keelt 19911 inimest. Kokku 280046 inimest. Mida siis nüüd teha? On ju ilmselgelt eksitav, kui kummagi keele kõnelejate arvuks pakutakse 0,5 miljonit. Velirand (arutelu) 5. veebruar 2023, kell 10:56 (EET)
replies: text: Võib-olla oleks õigem kõnelejate arv infokastist ära võtta? Velirand (arutelu) 6. veebruar 2023, kell 11:27 (EET)
replies: text: : Ma arvan, et kõige parem oleks kirjutada eraldi alajaotus kõnelejate arvu kohta, kus see dynaamika lahti kirjutada. Kõnelejate arvu järsk vähenemine praegustel aastakymnetel on ootuspärane, sest vanemate põlvkondade inimesed, kus keeleoskus ja selle praktiline tarvitamine on olnud yldisem, tõesti praegu järjest surevad. Põhimõtteliselt saab ju viidata vähemalt järjest kõiki rahvaloendusi, mille põhjal saab midagi öelda. Kuskil võiks olla olemas ka muid allikaid (Seppo Lallukka?), mis ka muid andmeid või meetodeid arvestades kõnelejate arvu kriitiliselt hindavad, sest rahvaloenduse andmed ei ole ka päris puhas kuld. Mordva keelte eristamise ajalugu ehk ersa, mokša ja mordva pundar tahaks ka paremat lahtikirjutamist (võib-olla ka artiklis mordva keeled), et kontekst selgem oleks. Infokastis võiks mingisugusel enam-vähem viisakal allikal põhinev kõnelejate arv koos viitega olla ikka (kas või mõnikymmend aastat vana), mis annaks lugejale esimesel pilgul kiiresti yldise arusaama, et kõnelejaid on saja tuhande või siis mõnesaja tuhande suurusjärgus (n × 105, kus n < 5; ja mitte n × 104 või n × 102).

text: : Yhesõnaga: ega mul ka head lahendust ei ole, siin ongi paras segadus. Ingliskeelne artikkel ütleb: "300,000 claimed to speak "Mordovin" while 50,000 claimed to speak "Erzya-Mordvin" (2020 census)". Ersakeelne viitab maksumyyri taga olevat Ethnologue'i ja väidab, et maailmas olla 114 540 kõnelejat ja Venemaal 36 700 kõnelejat ("114 540. ломаньть мирсэ, 36 700 ломаньть Россиясо"), mis ei tundu ka eriti loogiline, st need kaks arvu ei tundu olevat omavahel kooskõlas ja pärinevad ilmselt eri aegadest või põhinevad eri metoodikatel. -- Ohpuu (arutelu) 6. veebruar 2023, kell 11:53 (EET)

text: : Kui nyyd näppude peal arvutada, siis tundub, et ersa keele 500 000 kõnelejat võiks olla kooskõlas 1989. aasta rahvaloenduse andmetega, aga siis peaks olema mokša keele kõnelejate arv suurusjärgus 300 000 inimest. Siin on ka ainult rahvaloenduste andmed "mordvalaste" ja "emakeeleoskuse" kohta.

text: : Jack Rueteri artikkel 2018. aastast pakub ersa keele kõnelejate arvuks 2010. aasta rahvaloenduse järgi "ligikaudu pool miljonit" (vt ka seda ersa sotsiolingivistikast), aga artikli fookus on mujal. Selles 2016. aastal Helsingis ilmunud ersa keeleteadusele pyhendatud kogumikus ei leidnud ma ka läbilehitsemisel mingeid andmeid keele kõnelejate koguarvu kohta. -- Ohpuu (arutelu) 6. veebruar 2023, kell 12:23 (EET)

text: : Panin praegu hinnangu yhest 2022. aastal ilmunud teadusartiklist ("supposedly 300,000"), aga parema allika leidmisel võib selle asendada. -- Ohpuu (arutelu) 6. veebruar 2023, kell 12:32 (EET)
thread_title:  Ersa ja mokša keele kõnelejate arv